Boekdinge - September 2010
JY LEES NOU Boekdinge - September 2010
Alles van Tjailatydresepteboek tot Else Joubert se nuutste
"My gunsteling-boek op die oomblik is die Tjailatydresepteboek. Dit het resepte van luisteraars wat ek daagliks bel in Tjailatyd om te hoor wat hulle vir aandete maak. Dit gaan die wêreld se eerste radioresepteboek wees, met 'n lied wat by elke resep pas!
"Die eerste hoofstuk is nageregte, na aanleiding van die aanhaling wat sê: 'Die lewe is so onseker, begin altyd eerste met nagereg.' Dit is nie 'n koffietafelboek nie – jy kom saans by die huis, sit die oond aan, skink 'n glas wyn, en maak die boek oop!"
Amore Bekker oor die kookboek wat sy saamstel
Die inligting is baie kort en bondig, maar beskrywend genoeg om nie afbreuk te doen aan die afgerondheid van dié spogboek nie.- Phyllis Green
Dis 'n ware verhaal wat die menslike drama van grondverskuiwings belig, onder meer deur briewe en onderhoude met oud-inwoners. Die leser leer mense ken wat sonder veel simpatie rondgestoot is. Foto's bevestig die veelbewoë tragedie.- Gert Venter
Dié roman is gegrond op 'n verhaal wat oorspronklik in 'n tydskrif verskyn het.- Emsie Viljoen
• Carey het reeds twee keer die Booker-prys gewen (in 1988 en 2001) en Parrot is op vanjaar se kortlys vir dié groot toekenning.- Mariette Postma
Reisiger, Elsa Joubert (Tafelberg, R300) In die tweede deel vanhaar outobiografie (ná 'n Wonderlike geweld in 2005) reis Elsa Joubert deur haar verlede. Reisiger is 'n liefdesreis, dié van haar besonderse verhouding met haar man, die skrywer Klaas Steytler; 'n fisieke reis, al langs die Nyl op in Afrika, én 'n reis na haar eie skrywerstem. Die leser word ingetrek in haar merkwaardige verhouding met Mahmoed, 'n Indiese man van Kenia. Interessant is ook haar lewe as betrokke skrywer onder apartheid – veral die stuk ook haar bekroonde roman. Die swerfjare van Poppie Nongena. Die reis eindig in Joubert se woonstel: "Nou is ek in Berghof om te werk, nie om op my aftakeling te wag nie," skryf sy.
• Reisiger is so pas met twee gesogte pryse bekroon: die Recht Malan-prys vir nie-fiksie en die UJ-prys vir skeppende skryfwerk. - Riette Rust
Geskiedenis kry lewe in hierdie verhaal van oorlog en liefde.- Chris Botha
Apostroof, Fanie Oliver (Human & Rousseau, R149) Apostroof is 'n vorm van beeldspraak waarin 'n denkbeeldige of ieteenwoordige iets of iemand aangespreek word. In sy digbundel met dié titel is Olivier voortdurend besig om (onder andere) sy vrou aan te spreek; aanvanklik as die beminde van jare, later as sterwende en dan ook as gestorwene.
Die bundel is 'n uiters roerende besinning oor verlies – van 'n geliefde asook van taalvaardigheid as baken van menswees – en boonop dikwels 'n toonbeeld van hoe die verwysing na ander tekste ten beste in die poësie ingespan kan word. Olivier se ingetoë gedigte het trefkrag, speelsheid en 'n ligte hand wat gewigtige emosies dra.- Hester Carstens